Nariadenie Komisie (ES) č. 1112/2001
zo 6. júna 2001,
ktoré sa týka výnimiek z ustanovení nariadenia Rady (ES, Euratom) č. 58/97 pokiaľ ide o štatistiky poisťovacích služieb
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (ES, Euratom) č. 58/97 z 20. decembra 1996 o štrukturálnej podnikovej štatistike [1], v znení nariadenia (ES, Euratom) č. 410/98 [2], najmä na bod x článku 12,
keďže:
(1) nariadenie (ES, Euratom) č. 58/97 zriadilo spoločný rámec pre tvorbu štatistiky spoločenstva o štruktúre, činnosti, výkonnosti a konkurencieschopnosti poisťovacieho sektoru v spoločenstve;
(2) článok 11 nariadenia (ES, Euratom) č. 58/97 ustanovuje, že počas prechodného obdobia sa môžu uznať výnimky z ustanovení príloh k tomuto nariadeniu;
(3) členské štáty požiadali o výnimky z určitých ustanovení prílohy 5 k nariadeniu (ES, Euratom) č. 58/97 pokiaľ ide o štatistiky poisťovacích služieb na obdobie od roku 2000 do roku 2002. Pretože systémy zbierania údajov v členských štátoch vyžadujú ďalšie úpravy je potrebné udeliť tieto výnimky;
(4) opatrenia ustanovené v tomto nariadení sú v súlade so stanoviskom Výboru pre štatistické programovanie,
PRIJALA TOTO NARIADENIE:
Článok 1
Výnimky z charakteristík obsiahnutých v zozname B stanovenom v časti 4 ods. 4 prílohy 5 k nariadeniu (ES, Euratom) č. 58/97 sa udeľujú pre referenčné roky 2000 až 2002 ako je špecifikované v prílohe k tomuto nariadeniu.
Článok 2
Toto nariadenie nadobúda účinnosť 20. deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 6. júna 2001.